Diari Oficial de la Generalitat Valenciana


Sumari del DOGV 5393, del 22-11-2006 (2006/12809)

ORDE de 4 d'octubre de 2006, de la Conselleria de Sanitat, per la qual es modifica la llista de les malalties sotmeses a declaració obligatòria.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/10/04/(1)/dof/vci/html**

### Dades del document

Número de DOGV
:   5393

Data del DOGV
:   22-11-2006

Secció del DOGV
:   I. DISPOSICIONS GENERALS

Número del document
:   2006/12543


Data del document
:   04-10-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * risc sanitari
    * malaltia
    * legislació
    * epidemiologia

ORDE de 4 d'octubre de 2006, de la Conselleria de Sanitat, per la qual es modifica la llista de les malalties sotmeses a declaració obligatòria. [2006/12458]  
La Xarxa Valenciana de Vigilància en Salut Pública creada pel Decret 16/1997, del Govern Valencià, de 28 de gener, té com a finalitat identificar els problemes de salut que afecten la nostra població, valorar-ne els canvis en la tendència i la distribució i contribuir a l'aplicació de mesures preventives individuals o col·lectives a curt, mitjà i llarg termini, mitjançant la recollida sistemàtica, anàlisi i difusió epidemiològica.  
L'Orde de 4 de març de 1997, de la Conselleria de Sanitat, desplega el Sistema Bàsic de la Xarxa Valenciana de Vigilància en Salut Pública. Està integrat per la notificació obligatòria de malalties, la notificació de situacions epidèmiques i brots i la informació microbiològica. L'Orde de 15 de febrer de 2001 amplia les malalties sotmeses a vigilància.  
Els canvis importants que està experimentant el patró de morbimortalitat en els països desenvolupats, deguts, entre altres, als canvis socials, econòmics, sanitaris i científics, fan que siga necessari adaptar de forma continuada tant els processos a vigilar com el mètode de vigilància.  
En este sentit, és necessari adaptar la vigilància epidemiològica de la malaltia invasora per pneumococ (Streptococcus pneumoniae) per tal que el sistema puga aportar, sobre la malaltia, informació de persona, lloc i temps, de manera que s'incremente la capacitat de resposta a l'aplicació de les mesures de control en funció de la població afectada.   
En atenció d'aquestes consideracions, tenint en compte que el Reial Decret 278/1980, de 25 de gener, atribuïx a la Generalitat Valenciana les competències d'estudi, vigilància i anàlisi epidemiològica dels processos que incidixen positivament o negativament en la salut humana; que la Llei 5/1983, de 30 de desembre, de Govern Valencià i la configuració dels seus òrgans de govern i que el Decret 16/1997, faculta el conseller de Sanitat per a dictar totes les normes que siguen necessàries per al desplegament i l'execució del decret esmentat,  
ORDENE  
Article 1  
U. S'inclou en l'àmbit de la Comunitat Valenciana la malaltia invasora per pneumococ (Streptococcus pneumoniae) (CIM-9, 9A Revisió: 320.1 Meningitis pneumocòccica; 481 Pneumònia pneumocòccica; 038.2 Septicèmia pneumocòccica) com a modalitat de malaltia de declaració individualitzada, i declaració numèrica, i s'ha de formalitzar l'enquesta epidemiològica corresponent.  
Dos. La declaració obligatòria es refereix als casos nous de malaltia invasora per pneumococ (Streptococcus pneumoniae) apareguts durant la setmana en curs.  
Tres. Com a procediment de declaració se seguirà l'establit en l'Ordre de 4 de març de 1997, de la Conselleria de Sanitat.  
DisposiciÓ Final  
Esta ordre entrarà en vigor l'1 de gener de 2007.  
València, 4 d'octubre de 2006.  
El conseller de Sanitat,  
Rafael Blasco Castany


Còpia Permalink ELI